Nr. L 279/8 De Europæiske Fællesskabers Tidende 2. 10. 87 KOMMISSIONENS FORORDNING (EØF) Nr. 2955/87 af 1. oktober 1987 om ordningen for indførsel i Frankrig og Italien af visse tekstilvarer (kategori 3) med oprindelse i Pakistan KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 4136/86 af 22. december 1986 om den fælles ordning for indførsel af visse tekstilvarer med oprindelse i tredjelande ()), særlig artikel 11, og N ud fra følgende betragtninger : I artikel 11 i forordning (EØF) nr. 4136/86 fastsættes betingelserne for indførelse af kvantitative lofter.; indførslen i Frankrig og Italien af tekstilvarer, henhørende under kategori 3, som anført i bilaget, med oprindelse i Pakistan, har overskredet de i stk. 3 i nævnte artikel omhandlede niveauer ; i henhold til bestemmelserne i artikel 11, stk. 5, i forord- ning (EØF) nr. 4136/86 blev anmodninger om konsulta- tioner notificeret den 19. juni 1987; som resultat af konsultationerne blev det aftalt, at disse tekstilvarer under- gives kvantitative lofter i perioden fra 1987 til 1991; i medfør af stk. 13 i nævnte artikel sikres overholdelsen af de kvantitative lofter gennem en ordning med dobbelt kontrol i henhold til bestemmelserne i bilag VI til samme forordning ; varer af den pågældende art, der er udført fra Pakistan mellem den 23. juni 1987 og tidspunktet for denne forordnings ikrafttræden, bør afskrives på et kvantitativt loft for 1987; dette kvantitative loft er ikke til hinder for indførsel af varer, der omfattes af loftet, men som er afsendt fra Paki- stan til Frankrig og Italien inden denne forordnings ikrafttræden ; de i denne forordning fastsatte foranstaltninger er i over- ensstemmelse med udtalelse fra Tekstiludvalget — UDSTEDT FØLGENDE FORORDNING : Artikel 1 Indførsel i Frankrig og Italien af varer henhørende under de i bilaget anførte kategorier med oprindelse i Pakistan underkastes de i samme bilag anførte kvantitative lofter, jf. .dog artikel 2. - Artikel 2 1. —Overgang til fri omsætning af de i artikel 1 nævnte varer, der er afsendt fra Pakistan til Frankrig og Italien inden denne forordnings ikrafttrædelsestidspunkt, og som . endnu ikke er overgået til fri omsætning, finder sted ved fremlæggelse af et konnossement eller et andet transport- dokument, hvoraf det fremgår, at varen rent faktisk er afsendt inden denne dato. 2.  Indførsel af varer, der er afsendt fra Pakistan til Frankrig og Italien fra og med denne forordnings ikraft- trædelsesdato, er undergivet den i bilag VI til forordning (EØF) nr. 4136/86 fastsatte ordning med dobbelt kontrol. 3.  Alle varemængder, der er afsendt fra Pakistan til Frankrig og Italien fra og med den 23. juni 1987, og som er overgået til fri omsætning, afskrives på det kvantitative loft. Dette kvantitative loft er imidlertid ikke til hinder for indførsel af varer, der er omfattet af loftet, men som er afsendt fra Pakistan inden denne forordnings ikrafttræden. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Den finder anvendelse indtil den 31. decen_lber 1991. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. oktober 1987. ()) EFT nr. L 387 af 31. 12. 1986, s. 42. På Kommissionens vegne Willy DE CLERCQ Medlem af Kommissionen